การที่จะมีเงินพอใช้หลังเกษียณ ต้องทำอย่างไรบ้าง
30 กำลังแจ๋ว… แต่แก่แล้วมีไม่ถึง 11 ล้าน…แป่วแง่วนะจ๊ะ

​

  ข้อมูลจาก Investory (พิพิธภัณฑ์เรียนรู้การลงทุน) ของตลาดหลักทรัพย์แห่งประเทศไทย ระบุว่า “มีคนไทยเพียงแค่ 5% เท่านั้น!! ที่มีเงินพอใช้ยามเกษียณ” คำถามก็คือเราอยากเป็นคน 5% นั้น…หรือเป็นอีก 95% ที่เหลือ?? คำตอบคือ “ทุกคน” อยากมีเงินพอใช้ยามเกษียณทั้งนั้น! ว่าแต่จะเริ่มต้นยังไงดีล่ะ?  สิ่งแรกที่ต้องรู้ก็คือ “มีเท่าไหร่? ถึงพอใช้ยามเกษียณ” ต่างคน ต่างเพศ ต่างวัย ต่างไลฟ์สไตล์ ต่างพฤติกรรมการใช้เงิน… หากให้แจกแจงโดยละเอียดคงไม่สามารถอธิบายได้หมดในไม่กี่หน้ากระดาษ วันนี้เฟิร์นจึงขอยกตัวอย่างคนวัยใกล้เคียงกับตัวเอง บรรดามนุษย์เลข 3 ทั้งหลายให้ได้เห็นภาพกัน วิธีการแสนง่าย… เริ่มต้นจากการดาวน์โหลด Application: Start to Invest (ของ กลต) แล้วเลือก “เงินลงทุนเพื่อวัยเกษียณ” และ “คำนวนเงินที่ต้องการ ณ วันเกษียณ” อายุ : 30 ปี อายุเกษียณ : 60 ปี ระยะเวลาใช้เงินหลังเกษียณ : 20 ปี (อายุขัยเฉลี่ยหญิงไทย 78.2 ปี ชายไทย 71.3 ปี) จำนวนเงินที่ใช้ต่อเดือนหลังเกษียณ : 20,000 บาท (ยังไม่รวมเงินเฟ้อ) จำนวนเงินที่ใช้ต่อเดือนหลังเกษียณ : 48,545 บาท (รวมเงินเฟ้อ 3%/ปี…มากขึ้นกว่าเท่าตัว) รู้หรือไม่ว่าถ้าเกษียณปุ๊บ เอาเงินมาใช้ปั๊บ (โดยไม่ลงทุนต่อ) ต้องมีเงิน ณ วันที่แซยิดรวม 11,650,800 บาท (11.6 ล้านบาท) กรี๊ดดดดสลบ กันยังคะพี่น้อง! แต่เดี๋ยวก่อน “มิตรรักการเงิน” ทั้งหลาย เห็นตัวเลขแล้วอย่าเพิ่งท้อ แล้วขอไปเป็นคนส่วนใหญ่ (95%) ซะดื้อๆ น้า… จริงๆ แล้วในวัย 30 กำลังแจ๋วเนี่ย ก็มีข้อดีอยู่หลายข้อเหมือนกัน ทำงานมาสักระยะ (เกือบ 10 ปี) ก็น่าจะมีเงินเก็บบ้างล่ะน่า (ประมาณ 100,000 บาท)
หน้าที่การงานเริ่มมั่นคง รายได้มากขึ้น เพียงพอที่จะมีเงินเหลือเก็บ (ขอสักเดือนละ 7,000-8,000 บาท)
ถึงแม้จะเข้าสู่เลข 3 แต่ก็ยังมีเวลาอีกตั้ง 30 ปีในการเก็บเงิน เห็นมั้ยว่าโอกาสของคนเลข 3 อย่างเรา…ที่จะมีเงินพอใช้หลังเกษียณไม่ใช่เรื่องยากอย่างที่คิด! มาดูกันว่าต้องทำยังไงบ้าง… ขอได้มั้ยลงทุนเดือนละ 7,800 บาท (ต่อเนื่อง 30 ปี)
ลงทุนหุ้นสักหน่อยไม่ต้องมากแค่ 25% ของพอร์ตการลงทุน (สำหรับมือเก๋า รับความเสี่ยงได้เยอะ ก็ลงหุ้นเยอะหน่อยได้นะจ๊ะ) อีก 75% ไปหาผลตอบแทนจากหุ้นกู้ พันธบัตรรัฐบาล ไม่ใช่เอาไปฝากธนาคารเพียงอย่างเดียว
เริ่มต้นวันนี้…ไม่ผลัดวันประกันพรุ่งอีก! จากข้อมูลในอดีต (ย้ำ! ในอดีต) หากลงทุนใน ตลาดหุ้นไทย 25% และ ตราสารหนี้ 75% จะได้ ผลตอบแทนเฉลี่ย 8.3% ต่อปี และหากลงทุนต่อเนื่อง 7,800 บาท/เดือน เป็นระยะเวลา 30 ปีพอดิบพอดี ในผลตอบแทน 8%/ปี (และนำเงินก้อนเก่าที่มีอยู่ 100,000 บาท มาลงทุนด้วย) จะทำให้เราบรรลุเป้าหมาย 11.6 ล้านบาท!! ในวันแซยิด แต่ในปัจจุบัน โลกของการลงทุนมีหลายอย่างที่เปลี่ยนแปลงไป สินทรัพย์ทางการเงินมีให้เลือกมากกว่าแค่ “หุ้นไทย” กับ “ตราสารหนี้” ดังนั้น นักลงทุนจึงมีโอกาสใน ตลาดหุ้นต่างประเทศ หรือ อสังหาริมทรัพย์ ด้วย
การลงทุนทั้งดัชนี อาจไม่ตอบโจทย์ในภาวะตลาดหุ้นที่ผันผวน และเศรษฐกิจซบเซาเช่นนี้ จึงต้องทำการบ้านหนักขึ้น เพื่อวิเคราะห์ และเลือกหุ้นรายตัว สุดท้าย…แม้ผลตอบแทนในอดีตไม่ใช่ตัวการันตีอนาคต แต่อยากให้ “มิตรรักการเงิน” ทุกคน ลองคิดตามผ่านคำพูดของคน 2 คนนี้ว่า คน 95% : อะไรจะเกิดขึ้นถ้าเรา “ลงทุนแล้ว” ไม่ได้ผลตอบแทนตามที่หวัง สุดท้ายก็ “อาจจะ” มีเงินไม่พอใช้ยามเกษียณ คน 5% : แล้ว…อะไรจะเกิดขึ้นถ้าเรา “ไม่ลงทุนเลย” และรู้แน่ว่า “ไม่มีทาง” มีเงินพอใช้ยามเกษียณ หากได้ลงทุนแล้ว มีโอกาสเพียง 50% ก็ยังดีกว่าไม่ลงทุนเลย เพื่อให้โอกาสเป็น 0%
การที่จะมีเงินพอใช้หลังเกษียณ มีวิธีดังนี้


1. ลงทุนเดือนละ 7,800 บาท (ต่อเนื่อง 30 ปี)

2. ลงทุนหุ้นไม่ต้องมาก แค่ 25% ของพอร์ตการลงทุน (สำหรับมือเก๋า รับความเสี่ยงได้เยอะ ก็ลงหุ้นเยอะได้)

3. อีก 75% ไปหาผลตอบแทนจากหุ้นกู้ พันธบัตรรัฐบาล ไม่ใช่เอาไปฝากธนาคารเพียงอย่างเดียว

4. เริ่มต้นวันนี้…ไม่ผลัดวันประกันพรุ่ง
จากข้อมูลในอดีต หากลงทุนใน ตลาดหุ้นไทย 25% และ ตราสารหนี้ 75% จะได้ ผลตอบแทนเฉลี่ย 8.3% ต่อปี และหากลงทุนต่อเนื่อง 7,800 บาท/เดือน เป็นระยะเวลา 30 ปีพอดิบพอดี ในผลตอบแทน 8%/ปี (และนำเงินก้อนเก่าที่มีอยู่ 100,000 บาท มาลงทุนด้วย) จะทำให้บรรลุเป้าหมาย 11.6 ล้านบาท ในวันแซยิด

แต่ในปัจจุบัน โลกของการลงทุนมีหลายอย่างที่เปลี่ยนแปลงไป

- สินทรัพย์ทางการเงินมีให้เลือกมากกว่าแค่ “หุ้นไทย” กับ “ตราสารหนี้” ดังนั้น นักลงทุนจึงมีโอกาสในตลาดหุ้นต่างประเทศ หรือ อสังหาริมทรัพย์ ด้วย
- การลงทุนทั้งดัชนี อาจไม่ตอบโจทย์ในภาวะตลาดหุ้นที่ผันผวน และเศรษฐกิจซบเซาเช่นนี้ จึงต้องทำการบ้านหนักขึ้น เพื่อวิเคราะห์ และเลือกหุ้นรายตัว
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน